Breëriviervallei - Maties Alumni
Nie te ver van ons alma mater geleë nie, vind jy die Breëriviervallei Alumnihub wat in Oktober 2020 op die been gebring is. Gewillige alumni het die waarde en potensiaal gesien om Maties vanaf Tulbagh tot McGregor bymekaar te bring. Ons is bewus dat hierdie skilderagtige vallei die tuiste van talle Maties is wat in verskeie industrieë met uiteenlopende belangstellings en ambisies werskaf.
Ons glo dat samewerking 'n katalisator tot stand sal laat kom sodat die res van die Maties betrokke kan raak en die getalle kan vermeerder. Hierdie hub is daarop gemik om vier geleenthede per jaar te organiseer asook ander inisiatiewe en idees te help fasiliteer waar Maties samewerkingsgeleenthede ontdek en herontdek. Dit kan sosiale onthale, gaslesings, netwerkgeleenthede en fondsinsamelings insluit.
Sportbyeenkomste, byvoorbeeld gholfdae, 'n besigheidsliga vir rolbal, bergfietsry en wedlope, is ook op die prioriteitslys
– uitstekende geleenthede wat sal getuig hoe alumni vanuit hierdie gemeenskap betrokke is. Ons strewe is om sigbaar in die gemeenskap te wees en hopelik plaaslike leerlinge aan te spoor om by Maties te kom studeer.
Die hub dien 'n wye streek en juis daarom is die geleentheid om te skakel volop. Die hub word deur Tarina Nel gelei.
Jy kan vir Tarina Nel by alumni@sun.ac.za kontak vir meer inligting oor hierdie hub, as jy met een van die komiteelede in aanraking wil kom, idees wil deel of as 'n komiteelid wil dien.
Besoek die Maties Connect-platform as u by ons Maties Connect-groep wil aansluit.
Hierdie groep is 'n uitstekende manier om weer kontak met u voormalige klasmaats en Maties te hê, en om op hoogte te bly van die jongste nuus en toekomstige alumni-geleenthede.
Ons loods vyf nuwe Hubs in 2021
Die Universiteit Stellenbosch het ongeveer 90 000 alumni wat in die Wes-Kaap woonagtig is, en ons wil graag dinamiese netwerke in sewe geïdentifiseerde streke ontwikkel, naamlik die Overberg, die Breëriviervallei, die Tuinroete, die Stad Kaapstad, die Wynland en die Weskus.
Ons het hierdie projek afgeskop met die stigting van die Breëriviervallei Alumnihub aan die einde van 2020. Die bekendstelling van die Breëriviervallei Alumnihub was 'n reuse sukses en die hub het reeds 'n program vir 2021 saamgestel met 'n dinamiese vrywilligerskomitee aan die stuur in hierdie omgewing.
Ons volgende skuif is die bekendstelling van die Overberg Alumnihub, vroeg in 2021. Die ander hubs sal later in 2021 volg.